Utak

Metung yang maulagang dake ning katawan ing utak.  Kareng keraklan kareng 
animal, atyu king kilub ning buntuk ing utak.  Maiingat ya king metung a 
kahung butul a mayayaus “bungu” ing utak.  

Ing utak ing mimisip at mabibyasa para king mabilug a katawan.  Ya ing manibala 
kareng pekamaulagang gagawan ning katawan antimo ing pamangisnawa ampo ing 
obra ning pusu.  Manakit tamu, makaramdam, makatakman, makalasa ampong 
makasalat uling magparla lang sinyal king utak deng nervios o nerves, at 
aintindya’no ning utak deti antimong larawan, katni (sounds), atlwp.  Sasabyan 
na mu naman ning utak nung nanu ing gawan ning katawan kapamilatan da ring 
nervios. 

Kareng tau, atin yang atlung mangaragul a dake: ing cerebrum, ing 
cerebellum ampo ing medulla.  Maki bayat yang manga metung ampong 
kapitnang kilu (1.5 kg) ing utak ning tau, at atin yang manga limampulung milyun 
a celula nerviosa o nerve cells.  Maki lumpis ya ing utak ning tau bangkanita 
mas dakal lang celula nerviosang mipagyu king bungu.  E la masyadung malumpis 
deng utak da reng aliwang animal, alimbawa reng pusa ampo reng asan. 

Lon ya murin iti: Spinal cord

Category:Body parts
Category:Central nervous system
Category:Cerebrum